Quşçu (kənd, Daşkəsən)

Quşçu — Azərbaycan Respublikasının Daşkəsən rayonunun Quşçu kənd inzibati ərazi dairəsində kənd.

 Toponimikası 
Oykonim türkdilli quşçu tayfasının adı ilə bağlıdır. Tədqiqatçıların fikrincə, Azərbaycan ərazisində bu tayfanın məskunlaşması nəticəsində yaranmış bir sıra başqa toponimlər vardır: Quşçu dağı (Şamaxı və Daşkəsən rayonları), Quşçu yol ayrıcı (Laçın rayonu), Quşçu qalası dağı (Laçın rayonu), Quşçular dağı (Xocavənd rayonu, Dağdöşü kəndi), Quşçunun yalı (Gədəbəy rayonu, Göyəli kəndi). Eyni zamanda bu topokomponent Orta Asiya (xüsusilə Türkmənistan), Ermənistan, Gürcüstan, Şimali Qafqaz, Türkiyə və Cənubi Azərbaycan ərazisində də yayılmışdır. Ermənistan ərazisindəki quşçu etnonimi ilə bağlı yer adları (sonuncu 1946-cı ildə ləğv olunub) dəyişdirilmişdir. XIX əsrdə Qafqazda quş komponentli 38 toponim qeydə alınmışdır. Quşçu etnonimi ilə bağlı toponimlərin erkən orta əsrlərdə meydana çıxması güman edilir.

 Tarixi 
300 px|thumb|right|487-ci ildə inşa edilmiş Müqəddəs tərcüməçilər monastırı
21 dekabr 2012-ci il tarixli "Gəncə şəhərinin və Daşkəsən, Goranboy, Göygöl, Samux rayonlarının sərhədlərində qismən dəyişikliklər edilməsi haqqında Azərbaycan Respublikasının Qanunu"na görə Quşçu kənd inzibati ərazi dairəsi tərkibindəki Quşçu kəndinin ərazisindən 56,07 ha (bundan dövlət mülkiyyətində olan 2,5 ha, bələdiyyə mülkiyyətində olan 10,0 ha və xüsusi mülkiyyətdə olan 43,57 ha) torpaq sahəsi Gəncə şəhər Nizami rayonunun inzibati ərazisinə verilmişdir.

 Tarixi abidələri 
Quşçu kəndində aşağıdakı daşınmaz tarix və mədəniyyət abidələri qeydə alınmışdır:
 İnventar № Abidənin adı Tarixi Yerləşdiyi ünvan Növü Əhəmiyyət dərəcəsi211Monastır487-ci ilQuşçu kəndiMemarlıqÖlkə4189Kilsə1850-ci ilQuşçu kəndiMemarlıqYerli

 Coğrafiyası və iqlimi 
Kənd Kiçik Qafqaz dağlarının yamacında yerləşir.

 Əhalisi 
 İl Daimi əhali Kişilər Qadınlar1999Azərbaycan Respublikası əhalisinin siyahıya alınması. 1999-cu il. I hissə. Bakı: "Səda" nəşriyyatı, 2000, səh. 77.200597410312009Azərbaycan Respublikası əhalisinin siyahıyaalınması. 2009-cu il. I cild. Bakı: Azərbaycan Respublikasının Dövlət Statistika Komitəsi, 2010, səh. 87.↗2075↗1057↘1018

 İqtisadiyyatı 
Əhalinin əsas məşğuliyyətini əkinçilik, maldarlıq və heyvandarlıq təşkil edir. Heyvanların cins tərkibinin yaxşılaşdırılması məqsədilə Quşçu kəndində süni mayalanma məntəqəsi fəaliyyət göstərir. Bundan başqa kənddə "Ağbaba" kəndli təsərrüfatı da fəaliyyətdədir.

 Mədəniyyəti 
Kənddə 1 №-li və 2 №-li Quşçu kənd kitabxana filialları, Quşçu kənd Mədəniyyət Evi fəaliyyət göstərir.

 Təhsil 
Kənddə Daşkəsən rayon Quşçu kənd Ə. İsmayılov adına tam orta məktəb fəaliyyət göstərir.

 Din 
Kənddə dini ibadət yeri və ya dini icma qeydə alınmamışdır.

 Səhiyyə 
Kənddə Quşçu kənd həkim məntəqəsi yerləşir.

 İstinadlar 

 Xarici keçidlər 

 Həmçinin bax 

Kateqoriya:Daşkəsən rayonunun kəndləri
Kateqoriya:Quşçu (kənd, Daşkəsən) kənd inzibati ərazi dairəsindəki yaşayış məntəqələri